28/02/2012 | Administración LocalMunicipal
As Pontes de García Rodríguez
Secretaría
Anuncio aprobación das bases da 1.ª edición dos premios As Pontes Emprende e da 1.ª edición do premio Ideas Emprendedoras e Apertura de prazo de presentación de candidaturas

En data 17/02/2012 o departamento de Industria, Comercio e Hostalería da conta da necesidade de aprobar as bases da I edición dos premios As Pontes Emprende e da I edición do premio Ideas Emprendedoras. No expediente constan as propostas de gasto num.36/2012 por importe de 3.350 € e 37/2012 por importe de 500 € o informe de intervención número 42/2012, de data 17/02/2012. O artigo 184.1 do Real Decreto Lexislativo 2/2004, do 05 de marzo, que aproba o texto refundido da lei reguladora das facendas locais, regula as fases do procedemento de xestión dos gastos, cuxo contido desenvólvese regulamentariamente nos artigos 52 e seguintes do Real Decreto 500/1990, do 20 de abril. O órgano competente para aprobar as facturas, conforme co artigo 21.1 f) da 7/1985, de 2 de abril, reguladora das bases do réxime local, é o alcalde do concello. Por iso, RESOLVO: 1º) Aprobar un gasto do programa As Pontes Emprende 2012 por importe de 3.350 € con cargo á partida 2012.0.433.22699 2º) Aprobar as bases da I edición dos premios “As Pontes Emprende” que relacionamos no anexo I.3º) Aprobar as bases da I edición do concurso de ideas emprendedoras Concello das Pontes, que relacionamos no anexo II.4º) Notificar o acordo aos interesados no prazo de dez días hábiles dende a súa data. O Concello das Pontes organiza, coa colaboración da Asociación de Empresarios de Suelo Industrial (SEARA), coa Asociación de Empresarios e Comerciantes, coa Asociación Euroeume e co I. E. S. Castro Da Uz a Iº Edición dos premios “As Pontes Emprende”. O obxectivo destes premios é promover e fomentar a cultura empresarial e emprendedora da nosa localidade, coa finalidade de estimular o autoemprego e contribuír dalgún xeito a mellorar a situación económica e industrial actual. Poderán ser candidatos a participar no Premio todas os proxectos emprendedoras con sede nas Pontes, tanto persoas físicas como xurídicas. A solicitude de inscrición deberase presentar no rexistro do Concello das Pontes acompañando a seguinte documentación: · Ficha de inscrición. · Fotocopia do NIF ou CIF · Ficha de información da empresa (anexada en bases). · Declaración xurada de veracidade dos datos. A presentación desta declaración non exclúe posteriores comprobacións de documentos acreditativos que puidera levar a cabo o comité organizador para a verificación de datos (anexada en bases). · Memoria explicativa do proxecto empresarial a desenvolver (máximo 20 folios en dous formatos: dixital e papel). · Fotocopias de calquera tipo de certificación da empresa (calidade, protección de datos, prevención de riscos laborais, premios). · Folletos ou dossieres publicitarias, anuncios, mencións e aparicións en prensa…. As empresas participantes poderán achegar toda a documentación que consideren oportuna para a correcta avaliación do seu proxecto. Entregarase no rexistro do Concello das Pontes dende o 1 de Marzo ata o 14 de Marzo do 2012, incluído. Unha vez finalizado o prazo de presentación das candidaturas, celebrarase un acto previo a entrega do Premio Final, no cal as empresas finalistas terán a oportunidade de presentar ante os membros do xurado o seu proxecto. Este acto realizarase o día 23 de Marzo de 2012, ás 10:00 h na Aula Polivante da Casa Dopeso Outorgaranse catro Premios atendendo a diferentes categorías segundo a actividade empresarial desenvolvida. En cada categoría seleccionaranse os tres mellores proxectos, entre os cales se elixirán os gañadores. Celebrarase un acto previo a entrega dos premios finalistas no cal as empresas seleccionadas terán a oportunidade de presentar ante os membros do xurado o seu proxecto. Este acto realizarase o día 23 de Marzo do 2012 as 10:00 h na Aula Polivalente da Casa Do Peso. O xurado resérvase o dereito de outorgar mención de honor o accésit se a calidade de algún proxecto así o xustifique. O xurado conta coa total liberdade de criterios para a concesión do Premio, tendo en conta os seguintes criterios: · Relación entre volume de inversión e creación de emprego. · Innovación do proxecto. · Grao de proxección provincial, Autonómica, Nacional ou Internacional da empresa. · Conciliación laboral e familiar, respecto polo Medio Ambiente, Políticas e Igualdade de Xénero… · Grao de implicación no asociacionismo empresarial. - Montserrat García Chavarría (Concello das Pontes) - Erika Sanz Giles (IPPEC) - Laura Pérez Prades (Asociación de Jóvenes Emprendedores de Ferrol, Eume e Ortegal) - Carolina García Romalde (Asociación SEARA) - Miguel Teixeiro Sotel (Asociación Euroeume) - Fernanda Rojo Negro (I. E. S. Castro da Uz) - Luis Otero Ramil (Asociación de Empresarios das Pontes) A documentación facilitada polos participantes estará a disposición exclusivamente para o estudio por parte do xurado e será confidencial, reservándose ao Concello das Pontes o dereito de facer uso dos nomes dos participantes, imaxe corporativa e material gráfico en relación á promoción do Premio. Os datos obtidos, co consentimento expreso do interesado, serán utilizados única e exclusivamente para o bo fin do presente concurso. O interesado pode exercer os dereitos de acceso, oposición, rectificación e cancelación en termos previstos por a Lei Orgánica 15/1999 de Protección de Datos de Carácter Persoal. A presentación das candidaturas aos premios, implica a aceptación por parte do promotor ou promotores das bases que regulan este. Os proxectos presentados quedasen a disposición dos seus autores, podendo ser retirados no prazo dun mes contado a partir do día da entrega dos premios, unha vez finalizado este prazo, os proxectos non recollidos serán destruídos. As Pontes de Luis Genaro Laura Ionela Dies Zarauz, 17 de febreiro de 2012 Constitúe o obxecto deste premio fomentar, apoiar e dinamizar a iniciativa, o desenvolvemento e a posta en marcha de novos proxectos empresariais no ámbito xeográfico do Concello das Pontes, por persoas emprendedoras de forma individual ou colectiva. Está dirixido a fomentar e apoiar o desenvolvemento de proxectos viables partindo da experiencia das institucións e persoas involucradas no presente premio. As persoas interesadas en concorrer ao premio deberán presentar no rexistro do Concello das Pontes, a solicitude de inscrición, acompañando a seguinte documentación: · Ficha de inscrición · Fotocopia do NIF ou CIF · CV da persoa ou persoas integrantes do proxecto · Memoria explicativa da iniciativa empresarial a desenvolver (máximo 20 folios en dous formatos: dixital e papel) Entregarase no rexistro do Concello das Pontes dende o 1 de Marzo ata o 14 de Marzo do 2012, incluído. Unha vez finalizado o prazo de presentación das candidaturas o día 14 de marzo, celebrarase un acto previo a entrega do Premio no cal os emprendedores finalistas terán a oportunidade de presentar ante os membros do xurado o seu proxecto. Este acto realizarase o día 23 de Marzo de 2012, ás 10:00 h na Aula Polivante da Casa Dopeso Seleccionaranse os tres mellores proxectos, entre os cales se elixirá o gañador final. O premio consistirá en: - Unha TABLET de última xeración. O xurado resérvase o dereito de outorgar mención de honor o accésit se a calidade de algún proxecto así o xustifique Os criterios de valoración estableceranse sobre a base das seguintes premisas: - Carácter innovador da iniciativa empresarial presentada - Viabilidade técnica, comercial e económica do proxecto - Potencial de creación de novos postos de traballo - Montserrat García Chavarría (Concello das Pontes) - Erika Sanz Giles (IPPEC) - Laura Pérez Prades (Asociación de Jóvenes Emprendedores de Ferrol, Eume e Ortegal) - Carolina García Romalde (SEARA) - Miguel Teixeiro Sotel (EUROEUME) - Fernanda Rojo Negro (Castro da Uz) - Luis Otero Ramil (Asociación de Comerciantes) Toda a documentación achegada polos candidatos será considerada confidencial durante o proceso de recepción, avaliación e selección das propostas. A información achegada en cada proposta será considerada propiedade exclusiva dos promotores desta, autorizando os candidatos a difusión dos nomes e as características xerais das iniciativas empresariais presentadas ao premio. A presentación das candidaturas aos premios, implica a aceptación por parte do promotor ou promotores das bases que regulan este. Os proxectos presentados quedaran a disposición dos seus autores, podendo ser retirados no prazo dun mes contado a partir do día da entrega dos premios, unha vez finalizado este prazo, os proxectos non recollidos serán destruídos. As Pontes de García Rodríguez, 17 de febreiro de 2012 O alcalde Valentín González Formoso